Document ID: 32004R0730

Komisjoni määrus (EÜ) nr 730/2004,
19. aprill 2004,
millega kohandatakse määrust (EMÜ) nr 1859/82, mis käsitleb aruandvate ettevõtete väljavalimist talumajapidamiste tulude kindlaksmääramiseks seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega Euroopa Liiduga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 57 lõiget 2,
ning arvestades järgmist:
(1) Komisjoni määruse (EMÜ) nr 1859/82 [1] artikliga 2 määratakse kindlaks aruandvate ettevõtete, mis kuuluvad raamatupidamise andmesidevõrgu vaatlusalasse, majandusliku suuruse künnis liikmesriigi kohta.
(2) Piirkonniti valitavate aruandvate ettevõtete arv liikmesriigi kohta on kindlaks määratud määruse (EMÜ) nr 1859/82 I lisas.
(3) Seoses Tšehhi Vabariigi, Küprose, Eesti, Läti, Leedu, Ungari, Malta, Poola, Sloveenia ja Slovakkia (edaspidi "uued liikmesriigid") ühinemisega tuleks uute liikmesriikide puhul määrata kindlaks künnised ja ka aruandvate ettevõtete arv piirkonniti.
(4) Tuleks kindlaks määrata uusi liikmesriike puudutava esimese heakskiidetud valikukava esitamise tähtaeg.
(5) Seetõttu tuleks määrust (EMÜ) nr 1859/82 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1859/82 muudetakse järgmiselt.
1. Artikkel 2 asendatakse järgmisega:
"Artikkel 2
Määruse nr 79/65/EMÜ artiklis 4 nimetatud künnis ESÜdes aruandeaastaks 2004 (12 järjestikusest kuust koosnev ajavahemik algusega vahemikus 1. jaanuar 2004 kuni 1. juuli 2004) ja edasisteks aruandeaastateks, on:
-Belgia: | 16 ESÜd |
-Tšehhi Vabariik: | 4 ESÜd |
-Taani: | 8 ESÜd |
-Saksamaa: | 8 ESÜd |
-Eesti: | 2 ESÜd |
-Kreeka: | 2 ESÜd |
-Hispaania: | 2 ESÜd |
-Prantsusmaa: | 8 ESÜd |
-Iirimaa: | 2 ESÜd |
-Itaalia: | 4 ESÜd |
-Küpros: | 1 ESÜd |
-Läti: | 2 ESÜd |
-Leedu: | 2 ESÜd |
-Luksemburg: | 8 ESÜd |
-Ungari: | 2 ESÜd |
-Malta: | 8 ESÜd |
-Madalmaad: | 16 ESÜd |
-Austria: | 8 ESÜd |
-Poola: | 2 ESÜd |
-Portugal: | 2 ESÜd |
-Sloveenia: | 2 ESÜd |
-Slovakkia: | 6 ESÜd |
-Soome: | 8 ESÜd |
-Rootsi: | 8 ESÜd |
-Ühendkuningriik (välja arvatud Põhja-Iirimaa): | 16 ESÜd |
-Ühendkuningriik (ainult Põhja-Iirimaa): | 8 ESÜd." |
2. Artiklisse 5 lisatakse järgmine lõik:
"Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia edastavad komisjonile oma valikukava aruandeaastaks 2004 enne 30. novembrit 2004."
3. I lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub vastavalt Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingule ja selle jõustumise kuupäeval.
Käesolevat määrust kohaldatakse alates 2004. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. aprill 2004

Labels: 4
19
6